stanford-oval/wikipedia huggingface dataset:
Aetós (Flórina)

| Aetós Αετός |
| --- | --- |
 Aetóksen kunnallisyksikön Sklíthron kylä.
 Kunnallisyksikön sijainti
 Aetós
 Koordinaatit: 40°39′38″N, 21°33′6″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Flórina
Kunta:  Amýntaio
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  170202
Väkiluku (2011):  2 952
 – Kylä­yhdys­kunta:  759
 – Kylä:  759
Aikavyöhyke:  UTC+2
 – Kesäaika:  UTC+3
Rekisterikilpi:  RA
Infobox OKVirheellinen NIMI-arvo: 
Aetós (kreik. Αετός) on Kreikan kylä sekä samanniminen Amýntaion kunnan kunnallisyksikkö (Δημοτική Ενότητα Αετού, Dimotikí Enótita Aetoú) ja entinen itsenäinen kunta. Se sijaitsee Flórinan alueyksikössä Länsi-Makedonian alueella. Koko kunnallisyksikön väkiluku on 2 952 ja varsinaisen Aetóksen kylän väkiluku 759 (vuonna 2011).
Aetóksen kylä, suomeksi ”Kotka”, sijaitsee linnuntietä noin 18 kilometriä kaakkoon Flórinasta. Aetóksen kunnallisyksikkö käsittää alueen Amýntaion kunnan länsiosassa. Aetós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amýntaion kuntaan yhdessä Filótaksen, Léchovon, Nymfaíon ja Varikón kanssa, jolloin se muuttui uuden kunnan kunnallisyksiköksi.
Kunnallisyksikön osat

Aetóksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Aetós | Aetós | 759 |
| Agrapidiés | Agrapidiés | 120 |
| Anárgyroi | Anárgyroi | 452 |
| Asprógeia | Asprógeia | 209 |
| Asprógeia | Perikopí | 4 |
| Limnochóri | Limnochóri | 257 |
| Pedinó | Pedinó | 387 |
| Sklíthro | Sklíthro | 532 |
| Valtónera | Valtónera | 232 |
Yhteensä: 2 952
Aiheesta muualla

Kuvia tai muita tiedostoja aiheesta Aetós Wikimedia Commonsissa
Wieringermeer

| Wieringermeer |
| --- | --- |
 Kunnantalo
 lippu:  vaakuna
 Wieringermeer
 Koordinaatit: 52°51′00″N, 05°01′00″E 
Valtio:  Alankomaat
Provinssi:  Pohjois-Hollanti
Pinta-ala:  
 – Kokonaispinta-ala:  307,76 km²
Väkiluku (2008):  12 562
 – Väestötiheys:  64 as./km²
 
 www.wieringermeergeschiedenis.nl 
Infobox OKVirheellinen NIMI-arvo: 
Wieringermeer on polderi ja entinen kunta Alankomaissa, Pohjois-Hollannin maakunnassa. Sen pinta-ala oli 309,37 km² (josta vettä 102,70 km²). Asukasluku oli vuoden 2008 lopussa 12 562.[lähde? ]
Vuonna 2012 Wieringermeer, Anna Paulowna, Niedorp ja Wieringen yhdistyivät uudeksi kunnaksi nimeltä Hollands Kroon.
Kylät

Kunnan alueella sijaitsivat seuraavat kylät:
Kreileroord
Slootdorp
Middenmeer
Wieringerwerf (kunnantalo)
Aiheesta muualla

Kuvia tai muita tiedostoja aiheesta Wieringermeer Wikimedia Commonsissa
Kunnan omat sivut
Wolf WR1

| Wolf WR1–4 |
| --- | --- |

Talli:   Wolf
Suunnittelija(t):   Harvey Postlethwaite
Kuljettajat:  20.  Jody Scheckter   Bobby Rahal   Keke Rosberg
Teknisiä tietoja
Renkaat:  G Goodyear
Moottori:  Ford Motor Company Cosworth DFV
Kilpailuhistoria
Debyytti:  Argentiinan GP 1977
Kilpailuja:  27 (26 lähtöä)
Voittoja:  3
Paalupaikkoja:  1
Nopeimpia kierroksia:  2
Palkintosijoja:  10
MM-pisteitä:  79
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Kanadan GP 1978
Wolf WR1 on Harvey Postlethwaiten suunnittelema Formula 1 -auto, jota Wolf-talli käytti kausilla 1977–1978 ja Theodore Racing kaudella 1978. Autosta tehtiin neljä erilaista muunnosta.
WR1-mallia ajoi eteläafrikkalainen kilpa-autoilija Jody Scheckter, joka voitti autolla kauden 1977 avausosakilpailun ja samalla tallin ensimmäisen osakilpailun. Monacossa Scheckter ajoi jälleen voittoon sekä kellotti samalla kilpailun nopeimman kierrosajan. Autolla ajettiin kauden aikana useamman kerran palkintosijoille. Autolla voitettiin viimeisen kerran Kanadan osakilpailussa. Talli sijoittui MM-pisteissä neljänneksi. Auton viimeinen esiintyminen F1-sarjassa nähtiin kaudella 1978, kun yhdysvaltalainen Bobby Rahal ajoi autolla kauden päätösosakilpailussa, jossa keskeytti polttoainevikaan.
WR2-mallilla ajettiin paalupaikalle vuoden 1977 Saksan osakilpailussa ja kilpailuissa yhteensä neljästi palkintosijoille.
WR3-mallia käytti Wolf-tallin lisäksi myös Theodore Racing, jota ajoi suomalainen Keke Rosberg. Japanin osakilpailussa Scheckter ajoi kymmenenneksi ja sai samassa osakilpailussa myös kilpailun nopeimman kierroksen. Myös Rosberg pystyi ajamaan kymmenenneksi vuoden 1978 Saksan osakilpailussa.
WR4-malli sen sijaan osoittautui kilpailukyvyttömäksi, kun Rosberg keskeytti kaudella 1978 Hollannin osakilpailun ja esikarsiutui Italian osakilpailussa.
Formula 1 -tulokset

| Vuosi | Talli | Valmistaja | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1977 | Walter Wolf Racing | WR1 WR2 WR3 |  | ARG | BRA | RSA | USW | ESP | MON | BEL | SWE | FRA | GBR | GER | AUT | NED | ITA | USA | CAN | JPN | 55 | 4. |
| 1977 | Walter Wolf Racing | WR1 WR2 WR3 | Jody Scheckter | 1 | Kesk. | 2 | 3 | 3 | 1 | Kesk. | Kesk. | Kesk. | Kesk. | 2 | Kesk. | 3 | Kesk. | 3 | 1 | 10 | 55 | 4. |
| 1978 | Walter Wolf Racing | WR1 WR4 |  | ARG | BRA | RSA | USW | MON | BEL | ESP | SWE | FRA | GBR | GER | AUT | NED | ITA | USA | CAN |  | 24 | 5. |
| 1978 | Walter Wolf Racing | WR1 WR4 | Jody Scheckter | 10 | Kesk. | Kesk. | Kesk. | 3 |  |  |  |  |  |  |  |  |  |  |  |  | 24 | 5. |
| 1978 | Walter Wolf Racing | WR1 WR4 | Bobby Rahal |  |  |  |  |  |  |  |  |  |  |  |  |  |  |  | Kesk. |  | 24 | 5. |
| 1978 | Theodore Racing | WR3 WR4 | Keke Rosberg |  |  |  |  |  |  |  |  |  |  | 10 | NC | Kesk. | DNPQ |  |  |  | 24 | 5. |
Huomioita

↑  Neljä MM-pistettä ajettiin Wolf WR5–6 -autolla.
Volynia

Volynian sijainti (keltaisella)
Volynia (ukr. Волинь, Volyn, puol. Wołyń) on historiallinen alue, joka sijaitsee Länsi-Ukrainassa ja Kaakkois-Puolassa Pripet- ja Bugjokien välissä Galitsian ja Podolian pohjoispuolella.
Alue on Euroopan vanhimpia slaavien asuttamia seutuja. Volynia on metsäinen ja järvinen alue.[lähde? ]
Volynia muodosti pohjoisosan historiallisesta Galitsian ja Volynian ruhtinaskunnasta. Volynian alue käsittää nykyisin Ukrainan Volynian ja Rivnen alueet, osia Žytomyrin ja Ternopilin alueista sekä osia Itä-Puolasta.
Aiheesta muualla

Wikimedia Commonsissa on kuvia tai muita tiedostoja aiheesta .
Chmyriova L. & N. Fediai: Zoning of Ukraine’s area as one of the factors for spatial social-and-economical development of the regions (Artikkeli Ukrainan erilaisista aluejaosta sosiaalis-taloudellisin perustein)  3/2013. Žurnal Efektyvna Ekonomika, economy.nayka.com.ua. Viitattu 9.3.2014. (ukrainaksi), osin (englanniksi)
Adios Rosario

| ”Adios Rosario” Dingo |
| --- | --- | --- |

Singlen tiedot
 Albumilta: Neumann: Oma Waterloo
 Julkaistu: 18. kesäkuuta 2012
 Tyylilaji: suomirock
 Kesto: 03.38
 Levy-yhtiö: Suomen Musiikki
Dingon muut singlet
| ”Indiana” 2009 | ”Adios Rosario” 2012 | ”Facebookissa” 2012 |
Adios Rosario on Dingon single, joka julkaistiin 18. kesäkuuta 2012. Se oli ensimmäinen singlejulkaisu 15. maaliskuuta 2013 julkaistulta Oma Waterloo -albumilta, jonka piti alun perin olla Dingon albumi. Paljastui kuitenkin, etteivät Dingon jäsenet soitakaan albumilla ja levy-yhtiö päätyi julkaisemaan albumin Pertti Neumannin soololevynä.
Vuonna 2012 Adios Rosario nousi Yle Radio Suomen Soitetuimmat -listalla sijalle 1 viikolla 28. Kappale oli Dingon ensimmäinen Top 1 -hitti sitten vuoden 1993, jolloin Perjantai nousi silloisen listan sijalle 1.
Kappaleet

Adios Rosario
Kokoonpano

Pertti Neumann ‎– laulu
Vesa Kuhlman ‎– bassokitara, taustalaulu
Tuomo Boman ‎– kitara
Jimi Constantine ‎– ohjelmointi, taustalaulu
Ville Alajuuma ‎– synterisaattori, taustalaulu
Aito Hitti

| Aito Hitti |
| --- | --- |

Perustettu:  1. syyskuuta 2016
Lopettanut:  31. joulukuuta 2019
Kuuluvuus: paikallinen
Alajärvi: 103,1 MHz
Alajärvi: 103,9 MHz
Iisalmi: 99,4 MHz
Jalasjärvi: 105,9 MHz
Joroinen: 90,4 MHz
Juva: 96,2 MHz
Kajaani: 104,4 MHz
Kokkola: 89,8 MHz
Kristiinankaupunki: 105,7 MHz
Kruunupyy: 94,9 MHz
Kuopio: 102,0 MHz
Lapua: 98,2 MHz
Mikkeli: 107,5 MHz
Savonlinna: 107,1 MHz
Sonkajärvi: 107,1 MHz
Vaasa: 93,4 MHz
Vuokatti: 88,8 MHz
Ähtäri: 89,1 MHz
Viite: 
Mediatiedot
Omistaja:  Sanoma Media Finland
Aito Hitti oli Nelonen Median omistama radiokanava. Kanavan musiikkiprofiili koostui pop- ja rockmusiikista. Kanava kuului Pohjanmaalla, Keski- ja Etelä-Pohjanmaalla, Kainuussa sekä Etelä- ja Pohjois-Savossa.
Historia

Aito Hitti-radioiden toiminta alkoi 1. syyskuuta 2016 Kevyt Kanavan irtauduttua yhteistyöstä Bauer Median kanssa. Tätä ennen taajuuksilla oli toiminut Kainuussa Radio 888 ja muilla lähetysalueilla paikalliset Radio Cityt. Kanavan aloittaessa raskain rock jätettiin pois ohjelmistosta. Alkuvaiheessa paikalliset Aito Hitit lähettivät kukin omaa ohjelmistoaan, mutta sittemmin kanavien ohjelmistoa yhdenmukaistettiin. Elokuussa 2019 Sanoma Media Finland ilmoitti ostavansa Kevyt Kanavan. Kaupan seurauksena Aito Hitit siirtyivät Sanoman omistukseen 2.9.2019. Sanoma lopetti kanavan vuoden 2019 lopussa, ja suurimmalla osalla sen taajuuksista aloitti HitMix.
Ohjelmisto

Kanavan ohjelmisto koostui juonnetusta lähetyksestä sekä pop- ja rockmusiikista. Arkisin juontajavuorot olivat klo 06:30-10:00, 10:00-14:00 ja 14:00-18:00, lauantaisin puolestaan klo 08:00-11:00 ja 11:00-14:00. Kullakin alueella lähetettiin arkipäivisin paikallista ohjelmaa 20 minuutin jaksoissa klo 09:20, 11:20, 13:20, 15:20 ja 17:20.
Kanavat

Aito Hitti Pohjanmaa (ent. Radio City Pohjanmaa)
Aito Hitti Botnia (ent. Radio City Botnia)
Aito Hitti Oikea Asema (ent. Radio City Savo, Pohjois-Savo)
Aito Hitti Etelä-Savo (ent. Radio City Etelä-Savo)
Aito Hitti Kainuu (ent. Radio 888)
Juontajat

Jyrki Yliniemi
Mika Kuha
Hanna Hahl
Werne

| Werne |
| --- | --- |

 vaakuna
 Werne
 Koordinaatit: 51°40′N, 7°38′E 
Valtio:  Saksa
Osavaltio:  Nordrhein-Westfalen
Piirikunta:  Unnan piirikunta
Pinta-ala:  
 – Kokonaispinta-ala:  76,1 km²
Korkeus:  60 m
Väkiluku (2022)  (30.11.2022):  29 664
 – Väestötiheys:  390 as./km²
Postinumero:  59368
Suuntanumero(t):  02389, 02599
 
 www.werne.de 
Infobox OKVirheellinen NIMI-arvo: 
Wernen sijainti Unnan piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Werne on kaupunki Nordrhein-Westfalenin osavaltiossa läntisessä Saksassa. Se sijaitsee historiallisen Münsterlandin eteläosassa. Wernen etelärajana on Lippe-joki, joka oli aikoinaan Münsterin hiippakunnan eteläraja. Idässä Werne rajoittuu Hammiin.
Maantiede

Werne sijaitsee Ruhrin alueen koillisosassa. Enintään 50 kilometrin säteellä kaupungin keskustasta sijaitsee useita suurkaupunkeja, kuten Dortmund lounaassa. Etäisyys Kölnistä on noin 95 kilometriä koilliseen ja matka Kölnistä on maanteitse noin 115 kilometriä.
Historia

Münsterin ensimmäinen piispa Liudger (n. 742–809) rakennutti Werneen kappelin noin vuonna 800. Ensimmäinen asiakirjamaininta Wernestä on vuodelta 842. Kirkon ympärille alkoi kehittyä kaupunkimaista asutusta keskiajan kuluessa, ja asutuksen ympärille rakennettiin linnoitus 1300-luvun aikana. Werne sai rajoitetut kaupunkioikeudet (Wigboldrecht) 1385. Oikeuden lyödä omia kolikoitaan (Münzrecht) Werne sai 1600-luvun alussa. Kolmikymmenvuotinen sota tulipaloineen, ryöstelyineen ja kulkutauteineen oli tuhoisa. 1630-luvun ruttoepidemia tappoi noin kolmanneksen kaupungin tuhannesta asukkaasta.
1700-luvulla Werne kääntyi uuteen nousuun ja keskiaikaiset linnoitusrakenteet purettiin. Vuonna 1815 Wernestä tuli osa Preussia. Kaupunki alkoi teollistua 1800-luvun lopussa. Vuonna 1922 kaupungin väkiluku oli noin 12 000. Toinen maailmansota vaati satojen werneläisten hengen ja sodan jälkeen kaupunkiin muutti tuhansittain siirtolaisia ja pakolaisia. Ydinkeskustan perusteellinen saneeraus aloitettiin 1967. Se päättyi jalankulkuvyöhykkeen avaamiseen 1982. Stockumin maalaiskunta liitettiin Werneen 1975.
Wernen vanhakaupunki on arkkitehtonisesti edustava. Wernen historiallisia rakennuksia ovat muun muassa kirkko St. Christophorus ja Altes Steinhaus.
Talous ja liikenne

Wernen kantakaupungin ja Stockumin välistä kulkee moottoritie BAB 1. Kaupungin rautatieasema on Bahnhof Werne an der Lippe (Werne a d Lippe). Sieltä on paikallisjunayhteys Münsteriin ja Dortmundiin. Münsterlandin infrastruktuuri polkupyöräilyn suhteen on erinomainen. Wernen talouselämä perustuu keskisuuriin yrityksiin. Niiden ohella kaupungissa toimii muun muassa Amazonin logistiikkakeskus.
Aiheesta muualla

Werne, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Werne
St. Christophorus
Käännös suomeksi
Yaz Bitti

|  Yaz Bitti> Kappaleen tiedot |
| --- | --- |
Esittäjä(t):  Aylin Vatankoş
Säveltäjä(t):  Aldoğan Şimşekyay
Sanoittaja(t):  Aylin Uçanlar
Euroviisutiedot
Vuosi:  1992
Maa:  Turkki
Kieli:  turkki
Sijoitus:  19.
Pisteet:  17
Sanat:  sanoitus
Muuta:  Kapellimestarina Aydin Özari
Yaz Bitti on Aylin Vatankoşin esittämä kappale, joka edusti Turkkia vuoden 1992 Eurovision laulukilpailussa Ruotsin Malmössä.
Kappale sijoittui Euroviisuissa 23 maan joukosta sijalle 19. 17 pisteellä.
Wargasm

| Wargasm |
| --- | --- |

Tiedot
Toiminnassa:  1986–
Tyylilaji:  thrash metal
Kotipaikka:  Stoughton, Massachusetts, Yhdysvallat
Laulukieli:  englanti
Jäsenet:  Bob Mayo, bassokitara, laulu   Rich Spillberg, kitara   Barry Spillberg, rummut  
Infobox OKNimi-testi OK: 
Wargasm on yhdysvaltalainen metalliyhtye, joka on toiminut pääasiassa 1980- ja 1990-luvulla. Yhtye hajosi 1995, mutta esiintyi vielä kerran 18.9.2004 Middle East Clubilla Cambridgessa (MA.). Reunion Concert -cd on tulossa. Yhtye on kotoisin Bostonista.
Yhtye perustettiin 1982 nimellä Overkill nelijäsenisenä: Rich Spillberg kitara, Barry Spillberg rummut, Peter Schiffer basso ja Bob Mayo kitara. 1985 nimeksi tuli Maniac. Bob vaihtoi kitaran bassoon, Peter jäi ilmeisesti pois, koska yhtye oli nyt kolmijäseninen. Yhtye julkaisi demon Rainbows, Kittens, Flowers and Puppies. Nimi muuttui Wargasmiksi 1986. Yhtye teki demon Satan Stole my Lunch Money, jonka ansiosta se sai levytyssopimuksen. Tuloksena oli Why Play Around Profile Recordsille 1988.
Diskografia > Studioalbumit

Why Play Around (1988)
Ugly (1993)
Suicide Notes (1995)
Diskografia > EP:t

Fireball (1993)
Diskografia > Singlet

Little Drummer Boy / Jingle Hell (2000)
Diskografia > Demot

Satan Stole My Lunch Money (1986)
Spirit In Decay (1990)
Your Dog's Teeth (1990)
Gasm It (1991)
Aiheesta muualla

Levyjen kappaleet[vanhentunut linkki]
Why Play Around (Arkistoitu – Internet Archive)
Yhtyeen historia
Myspace
Wargroove

| Wargroove |
| --- | --- |

Kehittäjä:  Chucklefish
Julkaisija:  Chucklefish
Jakelija:  Steam, GOG.com, Humble Store, Nintendo eShop ja Microsoft Store
Julkaistu:   1. helmikuuta 2019
Lajityyppi:  vuoropohjainen taktiikkapeli
Pelimuoto:  yksinpeli ja moninpeli
Ikäluokitus:  ESRB: 10 vuotta tai vanhempi 
Alusta:  Nintendo Switch, PlayStation 4, Windows, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Wargroove on Chucklefishin kehittämä ja julkaisema vuoropohjainen taktiikkapeli. Peli on julkaistu vuonna 2019 Nintendo Switchille, PlayStation 4:lle, Windowsille ja Xbox Onelle.
Pelaaminen

Peli sijoittuu fantasiamaailmaan, jossa on neljä sotivaa kuningaskuntaa. Pelaajat valitsevat yhden kahdestatoista komentajasta, joilla on pitkähkö kampanja.
Peliä on kutsuttu Advance Warsin "henkiseksi seuraajaksi". Pelissä on karttojen ja kampanjoiden luontityökalut. Pelaajat käyttävät pelin mukana tulevia työkaluja muun muassa Advance Wars -pelin karttojen uudelleen luomiseen pelissä.
Vastaanotto

Peli on saanut IGN:n arvostelussa arvosanaksi 8.5/10.
Peli on saanut GameSpotin arvostelussa arvosanaksi 8/10.
Myynti

Peli on myynyt 72 tunnissa julkaisun jälkeen riittävästi kattaakseen pelin kehityskustannukset.
Ääninäyttelijät

| 0 | 1 | 2 |
| --- | --- | --- |
|  Dawn Michelle Bennett  | … |  Empress Tenri   |
|  Sean Chiplock  | … |  Valder / Sedge / Greenfinger Zawan   |
|  Amber Lee Connors  | … |  Koji   |
|  David Dixon  | … |  Mercival   |
|  Tamara Fritz  | … |  Queen Mercia   |
|  Aleks Le  | … |  Ryota   |
|  Elsie Lovelock  | … |  Sigrid / Nuru   |
|  Jason Marnocha  | … |  Emeric   |
|  Rachael Messer  | … |  Elodie   |
|  Kimlinh Tran  | … |  Ragna   |
Aiheesta muualla

Wargroove MobyGamesissa (englanniksi)
Wargroove Internet Movie Databasessa (englanniksi)
Pelin kotisivut (englanniksi)
Behind the Voice Actors -sivustolla (englanniksi)
Volvo ÖV4

Volvo ÖV4
Volvo ÖV4 oli Volvon ensimmäinen automalli. Nimi ÖV4 tulee sanoista Öppen Vagn 4 cylindar eli avoauto, 4 sylinteriä. Auton lempinimeksi tuli kuitenkin Jakob. Ensimmäinen Jakob valmistui 14. huhtikuuta 1927 ja sen ajoi ulos tehtaalta myyntipäälikkö Hilding Johanson.
Jakobin kysyntä oli melko rajoittunut, koska pohjoismaiden markkinoilla myytävä avoauto ei ole sääolojen takia mikään myyntimenestys, ÖV4:ssä nimittäin oli vain avattava kuomu, joten sitä ei pystytty talvella käyttämään ollenkaan, autoa valmistettiin vain 300 kappaletta. Sedan versio autosta tunnetaan nimellä Volvo PV4.
Markkina-alue

ÖV4:ää vietiin ulkomaille melko vähän, Suomi oli ensimmäinen maa jonne sitä tuotiin, myöhemmin autoja vietiin myös Tanskaan, Kuubaan, Hollantiin, Palestiinaan, Syyriaan, Egyptiin, Marokkoon ja Argentiinaan.
Kolari

Vuonna 1926 yksi ÖV4 auton prototyypeistä joutui nokkakolariin amerikkalaisen auton kanssa, tuontiauto romuttui mutta volvo selvisi muutamalla naarmulla. Tästä syntyi Volvon turvallisuusajatus ja Volvon koko turvallinen imago, mikä on vielä nykyäänkin yrityksen myyntivaltti.
10 Year Anniversary Tour

10 Year Anniversary Tour oli brittiläisen Black Sabbath -yhtyeen kymmenvuotisjuhlakiertue vuonna 1978. Se promotoi samalla yhtyeen uutta Never Say Die! -albumia.
Settilista

Symptom of the Universe
War Pigs
Never Say Die
Dirty Women
Rock & Roll Doctor
Kitarasoolo
Electric Funeral
Embryo / Children of the Grave
Paranoid
Snowblind
Black Sabbath
Sabbath Bloody Sabbath (instrumentaali)
Iron Man
Fairies Wear Boots
Hand of Doom
N.I.B.
Gypsy
Kappaleet, jotka soitettiin vain muutamissa konserteissa:
Shock Wave
Swinging the Chain
Kokoonpano

Tony Iommi – kitarat
Ozzy Osbourne – laulu
Geezer Butler – basso
Bill Ward – rummut
William Davenant

William Davenant
William Davenant (kastettu 3. maaliskuuta 1606 – 7. huhtikuuta 1668) oli brittiläinen runoilija ja näytelmäkirjailija. Hän opiskeli lyhyesti Oxfordin Lincoln Collegessa ja toimi maansa Poet Laureatena vuosina 1638–1668.
Adios amigo

| Adios amigo Lea Laven |
| --- | --- | --- |

Studioalbumin tiedot
 Äänitetty : 1997, Sun Studio
 Julkaistu: 1997
 Tuottaja(t): Jori Sivonen, Timo Lindström
 Tyylilaji: iskelmä
 Kesto: 44.28
 Levy-yhtiö: Fazer Records
Lea Lavenin muut julkaisut
| Mitä rakkaus on 1994 | Adios amigo 1997 | Missä olit silloin 1999 |
Adios amigo on Lea Lavenin vuonna 1997 julkaistu albumi. Albumin on julkaissut Fazer Records.
Kappaleet

Kaikki kappaleet säveltänyt ja sovittanut Jori Sivonen ja sanoittanut Turkka Mali, ellei toisin mainittu.
Adios amigo – 3.55 (san. Timo Mäenpää)
Unten maa – 3.56
Kuinkas on – 3.03 (säv. Alba)
Keskikesän valssi – 3.34
Odotan – 4.05
Vain meri tietää sen – 3.33 (säv. ja san. Liisa Akimoff)
Kun tanssii tähdet – 3.45
Hetki jolloin lähdet – 3.16 (säv. M. Vitale)
Rakkaus on voimaa – 3.43 (san. Mäenpää)
Jos sä tahdot mun – 3.29 (säv. P. A. Dousset & L. De Suza)
Rannan Cantinassa – 3.36 (säv. M. Pareja Obregon)
Se tehty on – 4.03
Tuotanto

Jori Sivonen – tuottaja
Timo Lindström – tuottaja
Jukka Teittinen – äänittäjä, miksaaja
Mika Jussila – miksaaja (Finnvox)
Juha Reunanen – kuvat
Saila Salonen – layout (LaSai Oy)
Aiheesta muualla

Adios amigo Suomen äänitearkiston tietokannassa[vanhentunut linkki]
Wilhelmina Nordström

Wilhelmina Nordström
Wilhelmina Nordström (18. lokakuuta  1815 Pyhtää – 26. helmikuuta 1902 Porvoo) oli suomalainen tyttökoulun johtaja ja ruotsiksi kirjoittanut runoilija.
Henkilöhistoria

Nordströmin isä oli Pyhtään kirkkoherra Samuel Nordström ja äiti Sofia Helena Gjössling. Hän kävi tyttökoulua ja toimi sitten kotiopettajattarena. Nordström perusti 1858 oman tyttökoulun, joka toimi aluksi Heinolassa ja myöhemmin vuodesta 1862 Porvoossa. Porvoossa asuessaan Nordström ystävystyi Fredrika Runebergin kanssa. Nordström luopui koulustaan 1877 ja muutti aluksi Helsinkiin ja myöhemmin kotiseudulleen Pyhtäälle.
Nordström poltti kirjoittamiaan tekstejä, mutta Runebergin nähtyä kirjoituksia ja kehuttua niitä hän julkaisi 1861 Dikter af Wilhelmina Nordström ja laajennetun painoksen 1864. Nordström julkaisi runokokoelman lisäksi runojaan myös antologioissa ja eri nimimerkeillä aikakauskirjoissa.
Henkilöhistoria > Teoksia

Dikter, Helsingfors: Theodor Sederholms förlag 1861
Dikter, Örebro: N. M. Lindh 1864
Aiheesta muualla

Wilhelmina Nordströmin elämäkerta Kansallisbiografiassa (Maksullinen artikkeli)
Yazaldes Nascimento

Yazaldes Nascimento vuonna 2015.
Yazaldes Nascimento (s. 17. huhtikuuta 1986) on portugalilainen yleisurheilija, joka kilpailee pikajuoksussa. Hän edusti São Tomé ja Príncipeä kesäkuuhun 2007 saakka.
Nascimento osallistui Ateenan olympialaisiin 2004, joissa hän oli 100 metrillä eränsä kahdeksas eikä päässyt toiselle kierrokselle. Hän sijoittui samalla matkalla eränsä viidenneksi Helsingin MM-kisoissa 2005 ja putosi jälleen ensimmäisellä kierroksella. Hän saavutti hopeaa 4 × 100 metrillä alle 23-vuotiaiden EM-kilpailuissa 2007. Hän oli Ibero-Amerikan-mestaruuskilpailuissa kolmas 200 metrillä 2010. Zürichin EM-kilpailuissa 2014 hän sijoittui 100 metrillä kahdeksanneksi.
Nascimento karsiutui 60 metrin välierissä Prahan EM-hallikilpailuissa 2015. Hän karsiutui 100 metrin alkuerissä Pekingin MM-kilpailuissa 2015 ja välierissä Berliinin EM-kilpailuissa 2018.
Nascimento hyppäsi vuonna 2004 korkeushypyssä tuloksen 198 cm, joka oli silloin São Tomé ja Príncipen ennätys.
Henkilökohtaiset ennätykset

Lähde: IAAF
100 m: 10,16 s (2015)
200 m: 20,82 (2015)
Korkeushyppy: 198 cm (2004)
60 m (sisäradat): 6,67 s (2015)
William Dellinger

| Mitalit | Mitalit | Mitalit |  |
| --- | --- | --- | --- |
|  Dellinger (oik.) Tokion olympialaisissa 1964. |  Dellinger (oik.) Tokion olympialaisissa 1964. |  Dellinger (oik.) Tokion olympialaisissa 1964. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Tokio 1964 | 5 000 m |  |
William ”Bill” Dellinger (s. 23. maaliskuuta 1934 Grants Pass, Oregon) on yhdysvaltalainen entinen kestävyysjuoksija.
Dellinger voitti 1956 Yhdysvaltojen olympiakarsinnat 5 000 metrin juoksussa ja selviytyi Melbournen olympialaisiin. Alkuerissä hän sijoittui eränsä kolmanneksi ja selviytyi selvästi finaaliin. Loppukilpailussa Neuvostoliiton Vladimir Kutsin pitämä nykivä vauhti oli kuitenkin Dellingerille liikaa ja hän keskeytti kilpailun. Kesäkuussa 1959 hän voitti amatöörien Yhdysvaltojen mestaruuden ja myöhemmin samana vuonna Pan-American Gamesissa mestaruuden 5 000 metrillä. Rooman olympialaisissa 1960 Dellinger sijoittui alkueränsä neljänneksi ja karsiutui. Neljä vuotta myöhemmin hän selviytyi Tokion olympialaisiin. Loppukilpailussa hän johti kilpailua vielä viimeisen kierroksen alkaessa, mutta joutui viimeisellä kierroksella päästämään useita juoksijoita edelleen. Loppusuoralla hän sai kuitenkin vielä kiristettyä vauhtia ja nousi pronssille.
Lopetettuaan urheilu-uransa Dellinger aloitti Oregonin yliopiston apulaisvalmentajana. Päävalmentajana toimi Bill Bowerman. Bowermanin jäätyä eläkkeelle 1972 Dellinger nousi päävalmentajaksi, jona toimi 25 vuotta. Valmentajaurallaan hän voitti 5 NCAA-titteliä.